PREMI A LA MILLOR CAMPANYA PROMOCIONAL D’FP DUAL

Qui els convoca?

El premi es convoca dins del marc del conveni de col·laboració entre l’administració de la Generalitat de Catalunya, mitjançant el Departament d’Educació, i CaixaBank Dualitza, per impulsar i desenvolupar diversos projectes de foment dels ensenyaments professionals, en centres educatius de Catalunya.

A qui s’adreça?

El premi s’adreça als alumnes del **CFGS Màrqueting i Publicitat** i del **CFGS Gestió de Vendes i Espais Comercials** de la família professional de Comerç i màrqueting i del **CFGS Disseny i edició de publicacions impreses i multimèdia** i del **CFGS Disseny i gestió de la producció gràfica** de la família professional d’Arts gràfiques.

En què consisteix?

S’haurà de plantejar i realitzar una campanya de publicitat que promocioni l’FP dual. La campanya tindrà uns objectius concrets que han de relacionar-se amb l’augment de l’FP dual en un cicle formatiu, o família professional, i en l’àmbit territorial del centre educatiu.

Les campanyes es poden adreçar, segons els casos, a incrementar els llocs de treball a empreses per fer dual o a augmentar la matrícula de cicles ja dualitzats que comptin amb poc alumnat.

A la proposta de campanya s’han de fer previsions dels resultats previstos (impacte, increment de matrícules o convenis amb empreses, etc.).

En el disseny de la campanya es tindrà en compte la **Guia de Comunicació (annex III)** d'aquesta convocatòria, utilitzant els logos i textos que en ella s'especifiquen. El no ús dels mateixos serà motiu de desqualificació.

Recursos.

Cada grup acceptat a la inscripció podrà disposar de 500 € per despeses justificables amb factures per fer: cartells, fulletons, google analítics, etc.

Hi ha un límit de 12 centres.

S’acceptarà una proposta/projecte per família professional de cada centre.

Com fer la inscripció?

Els interessats en fer la inscripció hauran d’omplir aquest [formulari](https://docs.google.com/forms/d/13slY2wqGjdInzhiz1VK5NMrmRH8ibQIIexS25JfvB6c/viewform?edit_requested=true)

Terminis:

* Convocatòria publicada a la web del projecte dual i amb correu als centres: 1 de desembre de 2021.
* Inscripció a la web del projecte dual dels grups aspirants mitjançant un formulari on també es recollirà la proposta de projecte: de l’1 de desembre de 2021 al 17 de gener de 2022.
* Llista de grups admesos publicada a la web del projecte dual: 31 de gener de 2022.
* Lliurament de Projectes\*: 1 de juny de 2022.

El lliurament de Projectes finals de la **3a edició dels Premis a la Millor Campanya de Promoció a l’FP Dual – CAIXABANK DUALITZA**es farà mitjançant el correu electrònic:

Margarita Román: margarita.roman@gencat.cat

Lluís Laborda: llaborda@gencat.cat

* Data límit facturació de les despeses: 1 de juny de 2022.
* Lliurament de Premis: data a confirmar / Juny 2022.

\* El contingut del projecte haurà d’incloure:

* Descripció de la campanya de promoció (grau d’adequació de la proposta al repte plantejat).
* Objectius de la campanya de promoció.
* Procés o prestació de servei (Anàlisi DAFO).
* Fases de la campanya de promoció.
* Promoció i publicitat. Descripció del pla de comunicació i els materials que l’acompanyen i la seva relació amb el producte/servei: díptics, flyers, cartells, vídeos, anuncis, PowerPoint...
* Organització i recursos humans.
* Recursos materials necessaris per dur a terme la Campanya.
* Els grups de treball han d’adjuntar evidències de la campanya de promoció (a les xarxes socials i altres espais de promoció).

Premis.

La comissió de seguiment del conveni, amb la col·laboració de l’equip de dual i tenint criteris de qualitat de disseny de la campanya publicitària i resultats obtinguts demostrats a l’informe final, atorgarà 3 premis als grups guanyadors consistents en un val tecnològic per a cada integrant del grup.

Es tindrà en compte:

1. L’èxit que la campanya hagi tingut, mesurat amb l’increment d’alumnat preinscrit en cicles dual.
2. L’augment de convenis d’FP dual signats.
3. Valoració de la campanya.

Aquesta informació haurà de constar al projecte o informe final.

Hi haurà 3 premis:

* 1r premi de 800 €
* 2n premi de 400 €
* 3r premi de 300 €

Facturació despeses.

El centre farà la despesa i obtindrà la factura o les factures corresponents a nom del centre. S’haurà d’escanejar i enviar als coordinadors del concurs:

Margarita Román: margarita.roman@gencat.cat

Lluís Laborda: llaborda@gencat.cat

Un cop acceptades aquestes factures, el centre haurà de fer una única factura a CaixaBank Dualitza per l’import total de les anteriors despeses (màxim 500 €) i afegint el 21 % d’IVA (500€ + 21% IVA).

El període de facturació serà de l’1 de desembre de 2021 a l’1 de juny del 2022.

El termini de recepció de factures serà fins el 3 de juny 2022.

Annex I

* CMD0 CFGS Màrqueting i Publicitat

| Mòduls Professionals | Hores màx-mín | HLLD | Unitats formatives | Hores mínimes |
| --- | --- | --- | --- | --- |
| 06 Llançament de productes i serveis | 99 |  | UF 1 Planificació del llançament | 44 |
|  |  |  | UF 2 Accions de llançament i control | 55 |
| 07 Màrqueting digital | 154 | 11 | UF 1 Eines de màrqueting digital | 110 |
|  |  |  | UF 2 Pla de màrqueting digital | 44 |
| 09 Polítiques de màrqueting | 132 |  | UF 1 Organització comercial | 33 |
|  |  |  | UF 2 Màrqueting estratègic | 33 |
|  |  |  | UF 3 Màrqueting operacional | 33 |
|  |  |  | UF 4 Pla de màrqueting | 33 |
| 13 Projecte de màrqueting i publicitat | 264 |  | UF1 Projecte de gestió de màrqueting i publicitat | 264 |

* CMA0 CFGS Gestió de Vendes i Espais Comercials

| Mòduls Professionals | Hores màx-mín | HLLD | Unitats formatives | Hores mínimes |
| --- | --- | --- | --- | --- |
| 08 Polítiques de màrqueting | 132 |  | UF 1 Organització comercial | 33 |
|  |  |  | UF 2 Màrqueting estratègic | 33 |
|  |  |  | UF 3 Màrqueting operacional | 33 |
|  |  |  | UF 4 Pla de màrqueting | 33 |
| 09 Tècniques de venda i negociació | 66 | 33 | UF 1 Gestió de les estratègies comercials | 33 |
|  |  |  | UF 2 Procés de venda | 33 |
| 11 Màrqueting digital | 154 | 11 | UF 1 Eines de màrqueting digital | 110 |
|  |  |  | UF 2 Pla de màrqueting digital | 44 |
| 14 Projecte de gestió de vendes i espais comercials | 264 |  | UF1 Projecte de gestió de vendes i espais comercials | 264 |

* AFA0 CFGS Disseny i edició de publicacions impreses i multimèdia

| Mòduls Professionals | Hores màx-mín | HLLD | Unitats formatives | Hores mínimes |
| --- | --- | --- | --- | --- |
| 03 Disseny de productes gràfics | 198 |  | UF1 *Briefing* i documentació del projecte gràfic | 20 |
|  |  |  | UF2 Elements del projecte gràfic | 20 |
|  |  |  | UF3 Creació, desenvolupament digital i anàlisi d’esbossos | 60 |
|  |  |  | UF4 Planificació i valoració de costos del projecte gràfic | 38 |
|  |  |  | UF5 Realització de maquetes i preparació d’arts finals digitals | 60 |
| 09 Comercialització de productes gràfics i atenció al client | 99 |  | UF1 Comunicació i màrqueting en l’empresa gràfica | 29 |
|  |  |  | UF2 Servei d’atenció al client en l’empresa gràfica | 25 |
|  |  |  | UF3 Gestió de vendes de productes i serveis gràfics | 25 |
|  |  |  | UF4 Gestió de reclamacions i servei postvenda en l’empresa gràfica | 20 |

* AFB0 CFGS Disseny i gestió de la producció gràfica

| Mòduls Professionals | Hores màx-mín | HLLD | Unitats formatives | Hores mínimes |
| --- | --- | --- | --- | --- |
| 03 Disseny de productes gràfics | 198 |  | UF1 *Briefing* i documentació del projecte gràfic | 20 |
|  |  |  | UF2 Elements del projecte gràfic | 20 |
|  |  |  | UF3 Creació, desenvolupament digital i anàlisi d’esbossos | 60 |
|  |  |  | UF4 Planificació i valoració de costos del projecte gràfic | 38 |
|  |  |  | UF5 Realització de maquetes i preparació d’arts finals digitals | 60 |
| 08 Comercialització de productes gràfics i atenció al client | 99 |  | UF1 Comunicació i màrqueting en l’empresa gràfica | 29 |
|  |  |  | UF2 Servei d’atenció al client en l’empresa gràfica | 25 |
|  |  |  | UF3 Gestió de vendes de productes i serveis gràfics | 25 |
|  |  |  | UF4 Gestió de reclamacions i servei postvenda en l’empresa gràfica | 20 |

Annex II. Criteris de valoració.

A) Presentació (20% sobre total).

* Estructura (introducció, desenvolupament i resultats).
* Ús adequat de la llengua (faltes ortografia...).
* Capacitat de síntesi.
* Presentació formal escrita.

B) Innovació (20% sobre el total).

* Capacitat d’innovació.
* Resposta a una necessitat.

C) Desenvolupament (60% sobre el total).

* Descripció de la Campanya (grau d’adequació de la proposta al repte plantejat).
* Procés o prestació de servei (Anàlisi DAFO).
* Promoció i publicitat. Descripció del pla de comunicació i els materials que l’acompanyen i la seva relació amb el producte/servei: díptics, flyers, cartells, vídeos, anuncis, PowerPoint...
* Organització i recursos humans.
* Recursos materials necessaris per dur a terme la Campanya.

**Annex III**

**GUIA DE COMUNICACIÓ**

El Departament d’Educació i CaixaBank Dualitza impulsen la convocatòria del premi a la millor campanya de promoció d'FP Dual, amb l'objectiu d'implicar els estudiants d'FP en la difusió de la formació, de donar-la a conèixer, així com de publicitar el propi projecte amb la finalitat d'expandir-lo cada vegada a més estudiants i empreses.

Com a part d'aquest objectiu, els participants seguiran unes pautes en les seves comunicacions que permetran unificar la imatge del projecte.

En totes les comunicacions se citarà que el projecte forma part/participa/es desenvolupa dins del:

"El Premi a la Millor Campanya d'FP Dual, iniciativa organitzada per CaixaBank Dualitza i el Departament d’Educació, forma part del conveni signat entre totes dues entitats amb l'objectiu d'impulsar l'FP Dual "

**XARXES SOCIALS**

El centre participant seguirà les xarxes socials de les entitats organitzadores (@CABK\_Dualiza i @educaciocat) i les citarà a les seves publicacions:

<https://twitter.com/educaciocat>

<https://twitter.com/CABK_Dualiza>

[https://www.instagram.com/CaixaBankdualiza/](https://www.instagram.com/caixabankdualiza/)

[http://www.linkedin.com/CaixaBankdualiza](http://www.linkedin.com/caixabankdualiza)

[https://www.facebook.com/CaixaBankdualiza/](https://www.facebook.com/caixabankdualiza/)

[http://www.youtube.com/CaixaBankdualiza](http://www.youtube.com/caixabankdualiza)

S'utilitzaran els **hashtags** següents: #FPDual #PremiFPDualCat

**MATERIAL GRÀFIC**

Incorporarà el logotip de CaixaBank Dualitza i del Departament d’Educació (els logotips s’enviaran als grups admesos) en tot el material gràfic que es desenvolupa, ja siga digital o analògic.

**COMUNICACIÓ EXTERNA**

Tan important és fomentar la promoció de l’FP Dual entre tots els sectors socials, com fer saber les campanyes destinades a la promoció d'aquesta.

Amb aquest objectiu, els participants promocionaran el projecte a les xarxes socials.